( 13 ) 
Antequam huic controversias de loco , quem occupant Annelides in diver- 
sis systematibus supra citatis , finem imponamus , nobis adhuc animad- 
vertendae sunt quaedam similitudines vel discrepantiae notae, quae occurrunt 
inter quatuor animalium articulatorum classes : Annelides , Crustacea , 
Aracbnides et Insecta. Organa externa silentio praeteribimus : sat erit 
observasse Annelides pedibus articulatis esse destitutos ; reliquae vero clas- 
ses istis sunt praeditae. Nobis jam innotuit systema nervosum ad eamdem 
normam efformatum esse in animalibus quatuor classium. Videamus nunc, 
quid dicendum sit de circulatione, quae secundum Dr. Home , tam solidam 
praebere possit basin classificationi cuidam regni animalis, quam systema 
nervosum. 
Secundum plerosque auctores circulatio duplex est in Annelidibus : 
scilicet efficitur per duas vasorum species, venas et arterias; vel duplici 
systemate, quorum unum ducit sanguinem versus organum circulatorium 
principale, et alterum inde repellit; nec tamen ideo sanguis venosus ab 
arteriali colore , consistentia , etc. , distinguitur. Quamvis ille modus cir- 
culationis cum modo circulationis animalium vertebratorum magnam 
habeat similitudinem, observandum tamen est, numquam in Annelidibus 
cor proprie sic dictum vel saltem ventriculos carnosos apparentes exis- 
tere. Sanguis igitur ex una specie vasorum in alteram circulatur : inde 
oritur circulatio simplicissima, quae duplici systemate eflici debeat. 
In Crustaceis cor existit, sed in plurimis speciebus adeo est elongatum , 
ut in vasculum dorsale mutetur : quod haec animalia cum insectis ligat. 
Attamen in speciebus superioribus cor aut ventriculus carnosus distinc- 
tum est. Ad partem corporis superiorem est positum, et sanguinem album 
in branchiis propellit. Haec organa pro variis speciebus positione variant. 
Sanguis ex bis organis redit in vasculum ventrale, quod ad cor reduci- 
tur. Manifestum est circulationem perfectiorem esse, quam apud Annelides. 
In Arachnidibus et Insectis, unicum vasculum dorsale, cordis vice fun- 
gens, existit: sed in prioribus hoc vasculum exhibet ramificationes sive 
ramos laterales , qui arteriarum vices agunt, donec alia vascula aut venae 
liquorem circulantem ad vas dorsale reducunt. In insectis tales divisiones 
non reperiuntur: imbibitione restaurantur partes. 
